

|  |
| --- |
| **GULBENES NOVADA PAŠVALDĪBA**  Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 31. jūlijā** | **Nr. GND/2025/547** |
|  | **(protokols Nr.18; 47.p.)** |

**Par grozījum****iem** **2023. gada 27. aprīļa pilnvarojuma līgumā Nr. GND/9.17/23/396**

Pamatojoties uz Gulbenes novada pašvaldības domes 2023. gada 27. aprīļa lēmumu Nr. GND/2023/432 “Par pilnvarojuma līguma slēgšanu ar SIA “Gulbenes Energo Serviss”” (protokols Nr.7; 78.p.), 2023. gada 27. aprīlī starp Gulbenes novada pašvaldību un SIA “Gulbenes Energo Serviss”, reģ. Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Kapitālsabiedrība) tika noslēgts pilnvarojuma līgums Nr. GND/9.17/23/396 (turpmāk – Līgums), ar ko Kapitālsabiedrībai uzdots pārvaldīt Gulbenes novada pašvaldības īpašumā/tiesiskā valdījumā esošās dzīvojamās telpas, kas uzskaitītas Līguma 1. pielikumā. Atbilstoši 2024. gada 30. augusta vienošanās Nr. GND/9.17/24/448 par grozījumiem 2023. gada 27. aprīļa pilnvarojuma līgumā Nr. GND/9.17/23/396 Līguma darbības termiņš noteikts līdz 2025. gada 31. decembrim.

Gulbenes novada pašvaldība 2025. gada 7. jūlijā saņēma Kapitālsabiedrības 2025. gada 4. jūlija vēstuli Nr. GES/2025/1.3/551 (Gulbenes novada pašvaldības dokumentu vadības sistēmā reģistrēts ar reģistrācijas numuru GND/5.12/25/2348-S), kurā lūgts pagarināt Līguma darbības termiņu līdz 2026.gada 31.decembrim, paredzot nosacījuma, ka, ja neviena no Pusēm 30 (trīsdesmit) dienas iepriekš rakstiski nebrīdina otru Pusi par vēlēšanos izbeigt Līgumu, Līgums automātiski tiek pagarināts vēl uz vienu gadu. Minētais nosacījums piemērojams arī turpmākajiem gadiem.

Saskaņā ar Publiskas personas finanšu līdzekļu un mantas izšķērdēšanas novēršanas likuma 6.2 panta pirmo daļu publiskas personas nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu. Minētā panta otrā daļa noteic, ka publiskas personas nekustamā īpašuma valdītājs šā īpašuma pārvaldīšanu nodrošina tieši vai pastarpināti, uzdodot pārvaldīšanas darbības veikt savā padotībā esošai iestādei vai kapitālsabiedrībai, kuras pamatdarbības veids ir nekustamā īpašuma pārvaldīšana. Atbilstoši Publiskas personas finanšu līdzekļu un mantas izšķērdēšanas novēršanas likuma 6.2 panta trešajai prim daļai atvasinātas publiskas personas nekustamā īpašuma pārvaldīšanas principus un kārtību, kā arī kārtību, kādā apkopojama informācija par atvasinātas personas nekustamā īpašuma pārvaldīšanu un atvasinātas personas iestāžu lietotajiem nekustamajiem īpašumiem, nosaka atvasinātas publiskas personas orgāns.

Kapitālsabiedrības statūtos noteiktais darbības mērķis ir dzīvokļu fonda objektu uzturēšana, dzīvokļu fonda objektu teritoriju uzturēšana un labiekārtošana, ūdenssaimniecības pakalpojumu (ūdensapgāde un kanalizācija, notekūdeņu savākšana, novadīšana un attīrīšana) un siltumapgādes pakalpojumu sniegšana. Kapitālsabiedrība kopš 1991.gada 12.novembra nodrošina pašvaldības īpašumā/tiesiskā valdījumā esošo dzīvojamo telpu pārvaldīšanu. Atbilstoši Gulbenes novada pašvaldības domes 2025. gada 27.marta lēmuma Nr. GND/2025/166 “Par Gulbenes novada pašvaldības tiešās līdzdalības saglabāšanu SIA “Gulbenes Energo Serviss”” (protokols Nr. 8; 4.p.) 4.2. apakšpunktam viens no Kapitālsabiedrība vispārīgajiem stratēģiskajiem mērķiem ir nodrošināt nepārtrauktu un kvalitatīvu dzīvojamo māju pārvaldīšanas un apsaimniekošanas pakalpojumu, veicinot dzīvokļu īpašnieku iesaisti dzīvojamās mājas pārvaldīšanā, un mājas lietošanas īpašību (kvalitātes) saglabāšanu visā tās ekspluatācijas laikā.

Lai nodrošinātu pašvaldības īpašumā/tiesiskā valdījumā esošo dzīvokļu atbilstību likumā “Par palīdzību dzīvokļa jautājumu risināšanā” noteiktajam kritērijam, ievērojot Publiskas personas finanšu līdzekļu un mantas izšķērdēšanas novēršanas likuma 6.2 panta pirmajā, otrajā un trešajā prim daļā noteikto, ir lietderīgi pagarināt Līguma darbības termiņu, ņemot vērā to, ka Kapitālsabiedrības viens no pamatdarbības veidiem ir nekustamā īpašuma pārvaldīšana un tā nekustamā īpašuma pārvaldīšanu ver veikt efektīvāk, izmantojot Kapitālsabiedrības resursus.

Līguma 5.2. punkts noteic, ka Līgums var tikt pagarināts, ja par to tiek pieņemts attiecīgs Pašvaldības lēmums.

Līguma 5.4. punkts noteic, ka puses, savstarpēji rakstveidā vienojoties, var izdarīt grozījumus Līguma noteikumos. Grozījumi Līguma noteikumos stājas spēkā pēc to abpusējas parakstīšanas, izņemot gadījumu, tiek noteikts cits spēkā stāšanās termiņš. Grozījumi kļūst par Līguma neatņemamu sastāvdaļu.

Pašvaldību likuma 10. panta pirmās daļas 21. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 55. punkts noteic, ka publisko tiesību līgumu Pašvaldības vārdā paraksta Domes priekšsēdētājs, ja Dome nav lēmusi citādi.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 6.2 panta pirmo, otro un trešo prim daļu, 2023. gada 27. aprīļa pilnvarojuma līguma Nr. GND/9.17/23/396 5.1. un 5.4. punktu, ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

1. PAGARINĀT 2023. gada 27. aprīļa pilnvarojuma līguma Nr. GND/9.17/23/396 darbības termiņu līdz 2026.gada 31.decembrim.
2. SLĒGT ar SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401, vienošanos par grozījumiem 2023. gada 27. aprīļa pilnvarojuma līgumā Nr. GND/9.17/23/396 (pielikums).
3. PILNVAROT Gulbenes novada pašvaldības domes priekšsēdētāju Normundu Mazūru parakstīt Gulbenes novada pašvaldības vārdā šā lēmuma 2.punktā minēto vienošanos.
4. Lēmuma izrakstu nosūtīt SIA “Gulbenes Energo Serviss” uz elektronisko adresi.

Gulbenes novada pašvaldības domes priekšsēdētājs N. Mazūrs

Pielikums

Gulbenes novada pašvaldības domes 2025. gada 31. jūlija

lēmumam Nr. GND/2025/547

**VIENOŠANĀS Nr.\_\_\_\_\_\_\_\_\_\_\_\_\_\_\_\_\_**

**par grozījumiem 2023. gada 27. aprīļa pilnvarojuma līgumā Nr. GND/9.17/23/396**

Gulbenē 2025. gada \_\_\_. \_\_\_\_\_\_\_\_\_\_

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – Pašvaldība), kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 55. punktu rīkojas domes priekšsēdētājs Normunds Mazūrs, no vienas puses, un

**SIA “Gulbenes Energo Serviss”**, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Sabiedrība), tās valdes locekļa Riharda Korna personā, kurš rīkojas saskaņā ar statūtiem, no otras puses (katrs atsevišķi turpmāk – Puse, abi kopā turpmāk – Puses),

pamatojoties uz 2023. gada 27. aprīļa pilnvarojuma līguma Nr. GND/9.17/23/396 (turpmāk – Līgums) 5.1.  un 5.4. punktu, Gulbenes novada pašvaldības domes 2025. gada 31. jūlija lēmumu Nr. GND/2025/\_\_ “Par grozījumiem 2023. gada 27. aprīļa pilnvarojuma līgumā Nr. GND/9.17/23/396” (protokols Nr. \_\_; \_\_ .p.), izsakot savu brīvu gribu, bez viltus, maldības un spaidiem, noslēdz šāda satura vienošanos par grozījumu Līgumā (turpmāk – Vienošanās):

1. Puses vienojas izteikt 5.1. punktu šādā redakcijā:

“5.1. Līgums tiek noslēgts uz laiku līdz 2026.gada 31.decembrim. Līgums stājas spēkā tā abpusējas parakstīšanas dienā.”

1. Visi citi Līguma noteikumi un nosacījumi paliek spēkā negrozīti un pilnā apjomā.
2. Visus strīdus un domstarpības saistībā ar Vienošanos Puses risina sarunu ceļā. Ja pusēm neizdodas vienoties par strīda vai domstarpību risinājumu pārrunu ceļā, tad jebkurš strīds, domstarpības vai prasības, kas izriet no Vienošanās, skar to vai tās pārkāpšanu, izbeigšanu, grozīšanu, iztulkošanu vai spēkā esamību vai neesamību, tiks galīgi izšķirtas tiesā Latvijas Republikā spēkā esošajos normatīvajos aktos noteiktajā kārtībā.
3. Vienošanās stājas spēkā, tiklīdz to parakstījušas Puses, un kopā ar Līgumu veido vienotu, Pusēm juridiski saistošu dokumentu.
4. Vienošanās sastādīta latviešu valodā uz 1 (vienas) lapas, ar pielikumiem uz 14 (četrpadsmit) lapām, 2 (divos) eksemplāros, ar vienādu juridisko spēku, pa vienam eksemplāram katrai Pusei.
5. Pušu rekvizīti un paraksti:

|  |  |
| --- | --- |
| **SABIEDRĪBA** | **PAŠVALDĪBA** |
| **SIA “Gulbenes Energo Serviss”** | **Gulbenes novada pašvaldība** |
| Reģistrācijas Nr. 54603000121 | Reģistrācijas Nr. 90009116327 |
| Juridiskā adrese: Blaumaņa iela 56A, | Juridiskā adrese: Ābeļu iela 2, |
| Gulbene, Gulbenes novads, LV-4401 | Gulbene, Gulbenes novads, LV-4401 |
| AS “SEB banka” | AS “SEB banka” |
| Kods UNLALV2X | Kods UNLALV2X |
| Konta Nr. LV52UNLA0007000508105 | Konta Nr. LV03UNLA0050014339919 |

valdes loceklis domes priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

R. Korns N. Mazūrs